google/wiki40b huggingface dataset:
Breach

Handlingsreferat

Eric O'Neill (Ryan Phillippe) er en nylig ansatt i FBI, og får i oppdrag å arbeide undercover for Robert Hanssen (Chris Cooper), som er en mer erfaren agent. O`Neill blir fortalt at Hanssen er mistenkt for å være en seksuell avviker. Hanssen har nylig blitt tilbakekalt fra sin jobb i det amerikanske utenriksdepartementet for å begynne i en ny stilling i selve hovedkvarteret til FBI. Hanssen klager flere ganger over det tungvinne byråkratiet i FBI, at byråets informasjonsteknologi er kraftig foreldet, og han klager over mangelen på informasjonsutveksling og samordning med andre etterretningsorganisasjoner. Etter hvert blir Hanssen en nær venn og mentor for O'Neill, og han tar en personlig interesse i O'Neill og hans kone Juliana (Caroline Dhavernas), som er skeptisk til Hanssen og misliker det hun kaller inntrenging i deres familieliv. Hanssen som er en troende katolikk og medlem av Opus Dei, oppfordrer O'Neill, som er en frafallen katolikk, og hans sekulære østtysk-fødte kone å bli mer aktive kirkegjengere.
O'Neill finner overhodet ingen bevis som kan tyde på at Hanssen lever et hemmelig dobbeltliv og han utvikler en økende respekt for sjefen sin. Når O`Neill konfronterer sjefene for undercover-oppdraget hans, så innrømmer de at han egentlig arbeider undercover for å finne ut om Hanssen i all hemmelighet arbeider for Sovjetunionen. O`Neill får også vite at det er FBI-direktøren personlig som er ansvarlig for etterforskningen. FBI ønsker å ta Hanssen på fersken i det han driver med spionasje, slik at de kan true ham med dødsstraff for forræderi og på denne måten muligens overtale ham til å røpe hva slags informasjon har solgt til fremmede makter. O'Neill får ordre om å innhente data fra Hanssens personlige Palm Pilot og holde ham opptatt mens FBI-agenter gjennomsøker bilen hans og planter skjult avlyttingsutstyr i den.
Avlyttingsutstyret i Hanssens bil forårsaker forstyrrelser med bilradioen, noe som gjør Hanssen mistenksom. Hanssen begynner også å lure på hvorfor han ble plassert i en isolert posisjon i FBI bare noen få måneder før han etter planen skulle pensjonere seg. Hanssen forteller O'Neill at han muligens blir overvåket av sovjetiske / russiske agenter. FBI får tak i en melding som Hanssen sender til sine russiske arbeidsgivere, og Hanssen forteller dem at han ikke ønsker å gi dem noe mer hemmelig informasjon. Hanssen gjør sin aller siste dead drop med stjålet informasjon, og FBI-agenter tar ham på fersken. Selv om O'Neill med stor sannsynlighet ville fått en forfremmelse i FBI, på grunn av hans arbeid med Hanssen-saken, så velger han likevel å forlate hele etaten. Idet O'Neill forlater kontoret sitt med alle eiendelene sine, møter han uventet på Hanssen som blir eskortert vekk fra FBI-bygningen og arrestert. Hanssen spør O'Neill om å be for ham, og O'Neill lover det skal han.
Olive Fremstad

Bakgrunn

Hun ble født i Stockholm, og adoptert av et par i Minnesota, og tok deres familienavn, Fremstad. Hun fikk sin første utdannelse og musikalske trening i Christiania. Da hun var tolv år gammel emigrerte familien til Amerika og bosatte seg i Minneapolis. Enda før hun hadde forlatt Christiania, var hennes talent og fremgang på piano så stort at hun ble sett på som en barnestjerne. Hun fikk sin sangundervisning New York av Frederick Bristol i 1890 etter å ha sunget i kirkekor, deretter studerte hun i Berlin med Lilli Lehmann før hun fikk sin opera debut som mezzo-sopran og sang Azucena i Verdis Il trovatore ved Kölns Opera i 1895. Hun forble der i minst tre år før hun reiste til Wien, München, Bayreuth og London.

Karriere

Hun sang ved Metropolitan Opera i New York fra 1903 til 1914, spesialiserte seg Wagner roller. Da hun sang som sopran hadde Fremstad opptrådt for publikum 351 ganger som en av "Met"s stjerner, oftest som Venus i Tannhäuser, som Kundry i Parsifal, Sieglinde, Isolde og Elsa i Lohengrin. Amerikanske tilhørere følte sjelden varme i hennes tolkning av tittelrollen i Bizets Carmen, men hun hadde sunget rollen mot Enrico Caruso i San Francisco i 1906, natten før byen ble rammet av det store jordskjelvet og som forårsaket brannen (Hun og Caruso slapp fra ulykken uten skader.) Senere i sin karriere erfarte Fremstad problemer med det øvre leie av sopranskalaen. Hun trakk seg tilbake fra professosjonell sang i 1920, og kort forsøkte seg med undervisning, men hennes tålmodigjet for annet enn perfeksjon hos sine elever var små. En "leksjon" omfattet undersøkelse av et disserkert menneskehode, preservert på glass. Hun ble forundret da hennes få elever flyktet av redsel, uvillige til å studere et menneskes larynx i en slik tilstand. Hun brukte dette hodet som et "verktøy" for å bestemme hvorvidt hennes elever hadde "mot" for en karriere ved en opera. For sin egen del var ikke dette noe spesielt; da hun studerte for rollen somSalome, Metropolitans fremste produksjon, hadde hun gått til likhuset i New York for å finne ut hvor mye kraft hun skulle legge i å bære vekten av Døperen Johannes hode.
Hennes produksjon av innspillinger er heller mager. Hun gjorde omtrent 40 innspillinger mellem 1911 og 1915, hvorav bare 15 ble utgitt. Musikk-kritikeren J.B. Steane har kalt Fremstad "one of the greatest of Wagnerians".; men i hans The Record of Singing, Volume 1, har Michael Scott beskrevet henne som alltid mer av enmezzo-sopran enn en ekte sopran. Scott aksepterer henne likevel hennes "impressive qualities as an interpretive artist"
Fremstad hevdet at hun ikke var interessert ii romantiske affærer. Likevel, hun var gift to ganger, begge endte i skilsmisse, og hun bodde en tid sammen med sin sekretær, Mary Watkins Cushing. Hun døde i Irvington, New York. Hun er begravet ved siden av sine biologiske foreldre iben familiegrav på kirkegården i Grantsburg, Wisconsin.
Bob Dylan UK Tour 1965

Bob Dylan UK Tour 1965 var en kjent turné som Bob Dylan gjennomførte i Storbritannia i løpet av april og mai 1965. Turneen hadde ikke noe offisielt navn. Den ble godt dokumentert av filmskaperen D. A. Pennebaker i filmen som ble "Dont Look Back". Dylan spilte i følgende byer:
30. april: Sheffield
1. mai: Liverpool
2. mai: Leicester
5. mai: Birmingham
6. mai: Newcastle
7. mai: Manchester
9. mai: London
10. mai: London
De to siste konsertene ble holdty i Royal Albert Hall og ble betraktet som en stor suksess for Dylan. Joan Baez fulgte han på turen, men hun ble aldri invitert til å spille med han under konserter. De kom ikke til å reise på turné sammen igjen før 1975. Etter denne turneen ble Dylan hyllet som en helt i folkemusikken, men bare to måneder senere, på Newport Folk Festivalen, pep publikum til ham da han valgte å spille elektrisk gitar.
Bistrița-Năsăud

Administrativ inndeling

Fylket har én municipiu, tre byer og 56 comună.
David Paterson

Biografi

David Paterson ble født i Brooklyn i New York. Som liten ble han rammet av en infeksjon som førte at han ble nesten blind. Til tross for handikappet gjorde Paterson det svært bra på skolen. Paterson er engasjert i sport og spiller selv basketball. Han fullførte i 1999 New York City Marathon.

Politisk bakgrunn

Patersons far, Basil Paterson, var en framtredende politiker, og David bestemte seg raskt for å gå i hans fotspor. Bare 31 år gammel ble han valgt inn i New York States senat. I 2002 ble han demokratenes mindretallsleder. Paterson la grunnlaget for at demokratene kunne komme til makten i New York State, til tross for at han innledet samarbeid med flere republikanske politikere. Han ble i 2006 valgt til viseguvernør i delstaten New York, for så 17. mars 2008 å avløse Eliot Spitzer som guvernør etter at sistnevnte ble avslørt som kunde hos en prostitusjonsring. På dette tidspunktet var det kun én annen sort guvernør i USA. Til tross for at David Paterson er nesten blind har han klart å oppnå en høy politisk posisjon. David Paterson, som har en juridisk utdannelse, var delstatssenator 1985–2006.

Avsløringer februar 2010

I begynnelsen av februar 2010 begynte det å gå rykter om at The New York Times satt på et stort skup om Paterson som ville føre til at han ville slutte. 9. februar, før New York Times hadde publisert noe, holdt han en pressekonferanse hvor han blant annet klaget på at Times ikke gjorde noe for å stoppe ryktene. Avsløringene kom lenge etter ryktene, og førte til at Paterson annonserte at han ikke ville stille til gjenvalg. Han skulle blant annet ha fått en kvinne til å ikke vitne mot Patersons venn, og avgitt falsk forklaring under ed.
Etter avsløringene sluttet flere av Patersons viktige medarbeidere. Det ble et stort press på at Paterson måtte trekke seg, blant annet brukte New York Post forsiden sin på å skrive «Time to go, Dave». Også andre medier mente han burde trekke seg. Det gjorde også New York-senatoren Kirsten Gillibrand, med forbehold om at ryktene stemte. Gillibrand ble i 2009 innsatt av Paterson.
Saarland

Historie

Områdene innenfor dagens Saarland var før 1815 dels selvstendige og tilhørte dels andre stater, de fleste av dem tyske. Tidvis var områdene under fransk innflytelse, spesielt på slutten av 1600-tallet. Etter første verdenskrig ble området gjort autonomt under navnet Saargebiet (Saarområdet), og satt under Folkeforbundets administrasjon. I 1935 ble det holdt en folkeavstemning, der 90,3 % stemte for å bli en del av Tyskland igjen. Området ble da ikke gjenforent med Preussen eller Bayern, som det før hadde vært en del av, men ble beholdt som en selvstendig politisk enhet under navnet Saarland. Etter annen verdenskrig ble Saarland igjen gjort autonomt, samtidig som det kom i en økonomisk union med Frankrike. Etter en folkeavstemning i 1955 ble den autonome republikken Saarland i 1957 gjenforent med Vest-Tyskland.

Delstatsparlamentet

Delstatens folkevalgte, lovgivende forsamling er landdagen i Saarland og holder til i Saarbrücken.

Trafikk

Saarland gjennomskjæres av flere motorveier: A1 begynner i Saarbrücken og ender i Nordtyskland ved øya Fehmarn. A8 fører fra Luxembourgs grense gjennom Saarland til München og Østerrike. A6 går fra den franske grensen, der den kommer som A4 fra Paris, til grensen med Tsjekkia. A620 er Saarbrückens bymotorvei som går langs Saar-elven fra kryssen med A6 i sørøst av byen gjennom Völklingen og ender ved Saarlouis, der den møter A8.
Saarbrücken har en egen internasjonal lufthavn i bydelen Ensheim som tilbyr forbindelser innom Tyskland, bl.a. til Berlin, Hamburg og München, men også til andre europeiske land, særlig feriedestinasjoner som Tyrkia og Mallorca. I nærheten av Saarland finnes det lufthavnene i Frankfurt-Hahn, Zweibrücken, Luxembourg og Metz (Frankrike).
Alois Hitler jr.

Bakgrunn

Alois Hitler jr. ble født som (uekte) sønn av Alois Hitler og hans annen hustru Franziska Matzelsberger. Derfor fikk han først navnet Alois Matzelberger. Men da foreldrene giftet seg, ble han legitimert. I 1884, to år etter hans fødsel, døde moren.
Alois forlot allerede før farens død foreldrehuset. Han syntes ikke å ha kommet godt overens med sin halvbror Adolf. Senere hevdet han at Adolf, som var en sønn faren fikk med sin tredje hustru, Klara, var deres yndling, mens han selv var det sorte får og ble hyppig avstraffet av faren, også for ting Adolf hadde gjort.
Ettersom Alois Hitler jr. hadde noe teknisk begavelse, hadde faren til hensikt å sende ham på en passende skole som kunne danne springbrett for ingeniørutdannelse. Men dette ble det ikke noe av; muligens på grunn av Klaras innsigelser. Faren var da likevel ikke beredt til å investere større summer i Alois jr.s utdannelse. Han ble i stedet sendt i lære.

Utvandring til Storbritannia

Men han avbrøt lærertiden, og dermed begynte det å rakne for ham. Allerede i 1900 ble han dømt til fem års fengsel for tyveri. I 1902 måtte han åtte år i fengsel. Etter endt soning utvandret han til Dublin. Der fikk han arbeid som kelner på Shelbourne Hotel. I 1909 møtte han Bridget Dowling på en hestefremvisning, og fikk henne til å tro at han var en velstående mann i hotellbransjen. De stakk til London og giftet seg der den 3. juni 1910. William Dowling, Bridgets far, truet med å få ham arrestert for kidnapping, men Bridget fikk ham fra det.
Paret slo seg ned i Liverpool, der de i 1911 fikk sønnen William Patrick. Alois forsøkte å tjene til livets opphold ved å drive en restaurant i Dale Street, et pensjonat i Parliament Street og et hotell på Mount Pleasant, men det gikk dårlig. Det var år som var preget av familiespenninger. Alois drakk, og når han var full pleide han å gi juling til kona og antagelig også det lille barnet.

Til Tyskland

I mai 1914 forlot han dem og reiste til Tyskland.
I 1924 ble Alois Hitler Jr. anklaget for bigami i Hamburg. Men det ble ikke noe av den seks måneders lange fengselsstraffen han var blitt ilagt. Også med sin annen (illegitime) hustru Hedwig Heinemann fikk han et barn, sønnen Heinz Hitler. Hans forretningsvirksomhet i Tyskland gikk ganske bra, men i 1929 gikk alt galt som følge av sammenbruddet i verdensøkonomien.
Frem til 1934 overlevde Alois Hitler Jr. som leilighetsarbeider. I 1934 åpnet han en restaurant i Berlin, og den ble en yndlingsrestaurant for SA-folk.
Etter Adolf Hitler kom til makten, hadde halvbrødrene ikke noen (historisk belagt) kontakt med hverandre. I Mein Kampf ble han overhodet ikke nevnt.
Fergeforbindelsen

A/S Fergeforbindelsen, også skrevet Færgeforbindelsen, er et tidligere norsk fergerederi med hovedkontor i Narvik. Rederiet ble dannet av Narvik bileierforening i januar 1927, med en aksjekapital på 15 000 kroner. Det gikk deretter til innkjøp av Nord-Norges første bilferge, «Oskarsborg», for 13 000 kroner. Fra 1927 til 1964 drev Fergeforbindelsen et samband over Rombaken mellom Narvik by og Øyjord, i den tidligere Ankenes kommune. Fra den 28. juni 1930 til den 1. juli 1938 drev rederiet også et samband over Ofotfjorden mellom Narvik by og Liland i Evenes.
Fergeforbindelsen fikk bygd to fergekaier, i Vassvik i Narvik og på Øyjord, og fikk levert «Oskarsborg» den 26. juni 1927. I løpet av sine driftsår eide rederiet ytterligere fire ferger som alle bar navnene «Oskarsborg» eller «Frydenlund» etter to bydeler i Narvik.
Rederiet opphørte å eksistere da grunnlaget for driften ble borte ved åpningen av Rombaksbrua den 26. september 1964. Noen av selskapets ansatte fikk nytt arbeid med å kreve inn brupenger.

Fergesambandet Narvik–Øyjord

Fergeforbindelsen startet opp ordinær sommerdrift på fergesambandet mellom Narvik og Øyjord fra 3. juli til oktober 1927. I løpet av sesongen ble det befordret 13 000 personer og 1 600 biler på sambandet. Stor trafikk på sambandet førte til at ventetiden ofte var på flere timer, selv med bare tyve minutters overfartstid. Det ble også et problem for Troms Innland Rutebiler at fergelemmene ikke kunne garantere for en vekt på to tonn, og i 1929 overtok busselskapet fem aksjer for fem hundre kroner mot at det skulle legges tilrette for frakt av busser.
Et forsøk med helårs drift på sambandet ble gjort i 1929–30, og i 1930 fraktet «Oskarsborg» og suppleringsferga «Frydenlund» 52 000 passasjerer og 5 500 biler. Trafikken sank på begynnelsen av 1930-tallet, og økte igjen betydelig fra 1935.
International Waterski & Wakeboard Federation

International Waterski & Wakeboard Federation (IWWF) er det internasjonale idrettsforbundet for vannski og wakeboard, stiftet i Genève 27. juli 1946 under navnet International Water Ski Union. Den 12. august 1955 ble navnet endret til World Water Ski Union. Det nåværende navnet ble tatt 1. januar 1989.
Forbundet er anerkjent av Den internasjonale olympiske komité og medlem av Association of IOC Recognised International Sports Federations.
IWWF har 84 nasjonale medlemsforbund. President i IWWF er Kuno Ritschard.
Lianyuan

Lianyuan (kinesisk: 涟源; pinyin: Liányuán) er en kinesisk by på fylkesnivå i byprefekturet Loudi i provinsen Hunan i Sør-Kina. 
Byen hadde 1 056 761 innbyggere i 1999.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Polyklorerte bifenyler

Kjemi

Kjemisk består PCB-forbindelser av to aromatiske ringer som kan ha 1-10 kloratomer koblet til seg. Jo flere kloratomer, desto mer giftig er den. PCB-forbindelser er fettløselige hvilket innebærer at de anrikes i kroppens fettvev.

Skadevirkninger

På seksti- og syttitallet ble de første skadevirkningene synlige på dyr. Senere er det kartlagt alvorlige konsekvenser også for menneskers helse. Derfor bedømmes PCB som en av verdens farligste miljøgifter, og i Norge sto stoffet på listen over prioriterte miljøgifter der utslippene skulle stanses innen år 2005. PCB er akutt giftig for marine organismer.
PCB kan resultere i svekket immunforsvar hos mennesker, skade nervesystemet, forårsake leverkreft, skade forplantningsevnen på fosteret samt ha en negativ innvirkning på menneskets læringsevne og utvikling.

Egenskaper

PCB er en gruppe syntetiske klorforbindelser. De er giftige og tungt nedbrytbare. Det har vært forbudt i Norge siden 1980.
PCB er i sin opprinnelige form et oljelignende stoff med god isolasjonsevne, lang holdbarhet, lav brennbarhet og god kjøleevne. PCB brytes langsomt ned, og har derfor meget lang oppholdstid i naturen. PCB-stoffene har følgende egenskaper:
Fettløselig:
PCB-molekylet kan fraktes gjennom vann og luft, men det binder seg først og fremst til fettvev.
Bioakkumulasjon:
Ettersom PCB binder seg til fett, vil konsentrasjonen i et levende individ være større enn i dets omgivelser. En fisk inneholder altså mer PCB enn vannet den svømmer i.
Lang oppholdstid:
PCB har stor motstandskraft mot biologisk eller kjemisk nedbrytning. Når miljøgiften er tilført omgivelsene, brytes den svært langsomt ned av naturlige prosesser.
Biomagnifikasjon:
PCB vandrer gjennom næringskjeden, ved at rovdyret "samler opp" PCB-innholdet fra byttedyrene sine. Selen får derfor høyere konsentrasjoner enn fisken den spiser. Inntak av animalsk fett kombinert med lang levetid (som hos mennesker og isbjørn) gir mulighet for oppkonsentrering av PCB.
Gjennomtrengende:
Inntak av animalsk fett er den viktigste PCB-kilden hos mennesker. I tillegg kan man få i seg PCB gjennom huden (ved berøring av PCB-holdig materiale) og via åndedrettet. Den som puster inn forurenset luft, virker som en luftrenser: Luften man puster ut igjen, er renset for PCB.

Konsekvenser

Man regner med at det er produsert om lag 2 millioner tonn PCB i forrige århundre. En del av dette er forbrent på forsvarlig vis, en del er i produkter som omgir oss, mens resten har havnet i kretsløpet. Resultatet er at dyr og mennesker vil bli eksponert for disse stoffene i generasjoner fremover.
Koeffisient

I fysikk

I fysikken er en koeffisient som regel en fysisk, bestemt faktor. Til forskjell fra i matematikken forekommer det som regel bare én koeffisient av et visst slag innen de enkelte fysiske uttrykkene. Koeffisienter med en viss fysisk betydning blir vanligvis betegnet med samme bokstav (muligens brukt slik indekser blir brukt innen matematikken, der flere koeffisienter av samme betydning forekommer i et sammensatt fysisk uttrykk).
Noen eksempler på fysiske koeffisienter er brytningsindeks (betegnet med n), friksjonskoeffisienter (betegnet med μ), utvidelseskoeffisienter (betegnet med α) og temperaturkoeffisienter (som også kan betegnes med α).

Øvrig

Også innen andre områder der matematiske modeller brukes (som f.eks. innen økonomi) brukes benevnelsen koeffisienter.
Dorothy Gale

Dorothy Gale er en fiktiv skikkelse i Oz-universet som først ble introdusert i L. Frank Baums barnebok Trollmannen fra Oz (1900). Dorothy er bokens protagonist som forsøker å komme seg hjem til Kansas etter at hun har havnet i Oz på grunn av en forferdelig storm. På hjemreisen får hun flere venner, men den onde heksa fra Vest gjør sitt beste for å hindre hjemkomsten. I de andre bøkene bestemmer Dorothy seg for å flytte inn i en leilighet i Oz, og hennes bestevenninne Ozma kroner henne til prinsessen av Oz. Dorothy Gale er best kjent i Judy Garlands skikkelse fra filmen Trollmannen fra Oz (1939).
Uttrykket «vennen til Dorothy» (friend of Dorothy) oppsto senere som en eufemisme for homofile menn. Dette var spesielt i bruk under andre verdenskrig, da homofil atferd var forbudt i USA. Det er ukjent hvordan uttrykket ble til, men flere språkforskere har foreslått at det LHBT-vennlige universet i Oz kan være årsaken. Andre mener at uttrykket kommer fra filmen fra 1939, ettersom Judy Garland er et homoikon. I filmen er hun svært hensynsfull til alle som er annerledes.
Mandat

Et mandat er en som har fått en fullmakt, er tildelt en oppgave, eller er valgt for å representere noen. Mandat refererer ofte til de personene som er nominert av politiske partier til å representere partiet ved et kommunevalg, fylkestingsvalg eller stortingsvalg. Hvor mange som får velgernes mandat og blir representanter for sitt parti kommer an på hvor mange stemmer partiet fikk under valget.
Mandat brukes også som begrep på den myndigheten eller den fullmakten som en person eller gruppe har for å beslutte eller å uttale seg i en gitt sak eller et gitt spørsmål.
Et mandat kan tildeles via forskrift, for eksempel har finansdepartementet gitt Norges Bank mandat til å forvalte Norges statsgjeld.
Marcantonio Colonna (admiral)

Marcantonio Colonna, hertug av Paliano (født 26. februar 1535 i Civita Lavinia i Italia, 1. august 1584 i Medinaceli i Spania) var en italiensk feltherre og admiral.
Som leder av den av pave Pius V og republikken Venezia utrustede flåteekspedisjonen mot osmanene, tilkjempet Marcantonio, som tidligere hadde gjort seg berømt som landkriger, seh i forening med den spanske flåte under Juan de Austria den klare og skjellsettende seieren i slaget ved Lepanto i 1571. 
Colonna trådte senere i Filip II av Spanias tjeneste og ble spansk visekonge på Sicilia.
Teddy Sheringham

De første årene

Sheringham begynte karrieren i London-klubben Millwall, og hadde også et låneopphold i den svenske klubben Djurgården i 1985. I løpet av sine åtte sesonger i Millwall scoret han over 100 mål, og var med på å føre klubben fra 3. divisjon til toppdivisjonen (nåværende Premier League).
I 1991 ble Sheringham kjøpt av Nottingham Forest, hvor han ble klubbens toppscorer – men etter bare én sesong returnerte han til London og Tottenham. Etter fem målrike sesonger i Tottenham (han debuterte også på landslaget som Tottenham-spiller), ble Sheringham kjøpt av Manchester United sommeren 1997.

Landslaget

På landslagsnivå deltok Sheringham i fire internasjonale sluttspill – EM i 1996 og 2000, og VM i 1998 og 2002.

De siste sesongene

Han returnerte til Tottenham i 2001, var også én sesong innom Portsmouth. Og spilte for West Ham United i tre sesonger, han var klubbens toppscorer med 20 mål i 2004/05. Han vant også dette året en rekke kåringer, han ble kåret til årets spiller både av den Engelske fansen og av den skandinaviske fansen i Scandinavian Hammers.
Teddy Sheringham la opp etter 07/08-sesongen, da han spilte for Colchester United.
Han er medlem av Order of the British Empire.
Ariselu

Ariselu (telugu: అరిసెలు) eller arisa (odia: ଆରିସା) er en søt deigvare fra de indiske provinser Andhra Pradesh, Telangana og Odisha. Den kalles kajjaaya på kannada og anarsa på marathi. En lignende søtsak i Tamil Nadu kalt adhirasam som lages for pujaer,er laget med ghee.
Ariselu er en tradisjonell rett som er vanlig under fester som sankranti, dusshera og seepavali.
Den tillages av rismel, jaggery (bellamu på telugu) og ghee/matolje. Jaggery kan erstattes med sukker.
Elvis: A Legendary Performer Volume 3

Elvis: A Legendary Performer Volume 3 er et samlealbum med Elvis Presley, utgitt i november 1979.